Suresh 115 Views
డోపీలను క్షమించకపోతేనే పారదర్శకత: నాదల్‌
న్యూఢిల్లీ: ఇటీవలి కాలంలో తరచు వెలుగుచూస్తున్న డోపింగ్‌ వివాదంపై స్పెయిన్‌ బుల్‌ రఫెల్‌ నాదల్‌ తీవ్రంగా మండిపడ్డాడు.కాగా డోపింగ్‌ నకు పాల్పడిన వారికి ఎటువంటి క్షమాబిక్షను ప్రసాదించకుండా చేస్తేనే క్రీడల్లో పారదర్శకత వస్తుందన్నాడు.ఒక్కసారి డోపీలుగా తేలితే ఆయా క్రీడాకారులను ప్రపంచంలో ఎక్కడా కూడా ప్రాతినిథ్యం లేకుండా చేయాలన్నాడు.క్రీడల్లో నాణ్యత పెంచాలంటే ఇదే సరైన మార్గమని నాదల్‌సూచించాడు.డేవిస్‌ కప్‌ వరల్డ్‌ గ్రూప్‌ ప్లే ఆఫ్‌ మ్యాచ్‌ల్లో భాగంగా భారత్‌లో ఉన్న నాదల్‌ డోపింగ్‌కు పాల్పడే మోసగాళ్లకు వేసే శిక్షలు అత్యంత కఠినంగా ఉండాలన్నాడు.కాగా మన దగ్గర మెరుగైన యాంటీ డోపింగ్‌ విధానంతో డోపీలకు అడ్డుకట్ట వేసిన రోజే క్రీడ అనేది క్లీన్‌గా ఉంటుందన్నాడు.సుమారు 25 మంది క్రీడాకారులు నిషేదిత డ్రగ్స్‌ తీసుకుంటున్నారంటూ రష్యా హ్యాకింగ్‌ గ్రూప్‌ పాన్సీ బీర్స్‌ చేసిన పోస్టు తాజాగా కలకలం రేపింది.ఇలా నిషేదిత డ్రగ్స్‌ తీసుకునే వారిలో సెరెనా విలియమ్స్‌,వీసస్‌లు ఉన్నారంటూ పేర్కొంది.దీంతో మరోసారి డోపింగ్‌ అలజడి మొదలైంది.గతంలో రష్యా క్రీడాకారిణి మరియా షరపోవా డోపింగ్‌కు పాల్పడిన కారణంగా నిషేదానికి గురైన సంగతి తెలిసిందే.